open-index/open-wikipedia-markdown huggingface dataset:
Провен

**Провен** (француски: Provins) ― комуна (општина) во департманот Сена и Марна во регионот Ил де Франс во северосредишна Франција.

Провен, гратче на средновековни саеми, станало светско наследство на УНЕСКО во 2001 година.

## Администрација
Со 11.844 жители (2017), Провен не е најголемата паланка во округот Провен, но е седиштето (потпрефектура). Најголемиот град е Монтеро-Фолт-Јон (20,206 жители).

Округот има 176 општини и 188.637 жители (2017). Кантонот Провен има 81 општина и 57.947 жители.

## Историја
Постојат знаци на човечка окупација во областа уште во времето на старото камено време.

### Римско време
Прове бил на крстопат на два големи регионални коридори во Римска Галија: еден од Соасон до Троје и еден кон Санс на југ.

### Средновековно време
Како доказ за зголемената важност, до 9 век, Провен ковал своја монета, провенски дениер (denier provinois), а Карло Велики ги испратил своите missi dominici (дворски инспектори) во градот. Под заштита на грофовите од Шампањ, бил домаќин на еден од најголемите шампањски панаѓури, земјоделски и трговски панаѓур клучен за средновековната економија. Кралот Филип IV го посетил Провен неколку пати кон крајот на 13 век, уништувајќи го градот со строги даноци што го завршиле неговиот период на процут и ги натерал жителите да побегнат. Градот бил опколен многу пати и често била менуван во 14-16 век.

Во еден од најпознатите настани во провенската историја, неодамна крунисаниот крал Шарл VII присуствувал на мисата во  црквата „Св. Киријак“, заедно со неговиот кралски двор и светицата Јованка Орлеанка на 3 август 1429.

### Современо време
Германците го зазеле градот во 1870 година за време на Француско-пруската војна, и едвај се избориле во 1914 година за време на Првата светска војна.

## Знаменитости
мини|Градските ѕидини и кули.
мини|Црквата „Св. Киријак“.

## Значајни луѓе
Провен е родно место на:

* Мари Жил Сезар Савињи (1777-1851), зоолог
* Едмонд Нокард (1850-1903), ветеринар и микробиолог
* Морис Хајо (1862-1945), виолинист
* Доминик А (роден 1968 година), текстописец и пејач
* Давид Монкутие (роден 1975 година), пензиониран друмски велосипедист

Провинс е родното живеалиште на:

* Кристијан Жакоб (роден 1959 година), земјоделец и политичар

## Градови близнаци
Провен е збратимен со:

* Бендорф, Германија
* Пингјао, НР Кина

## Наводи

## Надворешни врски

* Мрежна страница на градскиот совет (на француски)
* Шампањ и Бри во средновековната историја на Навара
* provins.net (на француски)
* provins.org (на англиски)
* provins-medieval.com (на француски)
* Фотографии од Прове (на англиски)
* 1999 Користење на земјиште, од IAURIF (Институт за урбанистичко планирање и развој на регионот Париз-Ил де Франс) (на англиски)
* Амелер Дубоа и соработници, архитекти на полициската станица Провен (на француски) 
Категорија:Потпрефектури во Франција
Категорија:Светско наследство во Франција
Категорија:Општини во Сена и Марна
Категорија:Координати на Википодатоците
Главни рудници во Валонија

**Главните рудници во Валонија** ― светско наследство на УНЕСКО, кое опфаќа четири наоѓалипта во Валонија во јужна Белгија, поврзани со белгиската индустрија за ископување јаглен од 19 и 20 век. Четирите наоѓалишта на збирот, сместени во покраината Ено и француската покраина Лиеж, ги сочинуваат Гранд-Орну, Боа-ду-Лук, Боа ду Казје и Блењи-Мин.

## Опис
Местото било признато од комисијата на УНЕСКО во 2012 година и службено е опишано:

## Историја
За време на индустриската револуција во 19 век, рударството и тешката индустрија што се потпирале на јаглен створиле голем дел од економијата на Белгија. Поголемиот дел од ова рударство и индустрија се одвивало во *sillon industriel* („индустриска долина“ на француски), појас земја што се протегал низ целата земја, каде што се наоѓаат многу од најголемите градови во Валонија. Именуваните места на ова светско наследство се сите сместени во или во близина на областа на индустриска долина.

Рударскиот оддел во Белгија опадна во текот на 20 век за време на деиндустријализацијата и денес четирите наведени рудници веќе не се во функција. Денес, секој од нив е отворен за посетители како музеи и се важен дел од белгиското индустриско наследство.

## Места

## Наводи

Категорија:Светско наследство во Белгија
Категорија:Координати на Википодатоците
Конкурс (филм од 1964)

**„Конкурс“** (чешки: *Konkurs*) — чехословачки документарен филм од 1964 година, во режија на Милош Форман, кој е автор и на сценариото, заедно со Иван Пасер. Главните улоги ги толкуваат: Јиржи Сухи (Jirí Suchý), Јиржи Слитр (Jirí Slitr) и Маркета Кротка (Marketa Krotka). Ова е првиот филм на Форман, а критичарите го сметаат за почеток на новиот бран во чехословачкиот филм.

## Синопсис
Филмот е составен од две раскази: во првата, група млади музичари од соперничките лимени оркестри отсуствуваат од еден важен концерт поради мото-трки; во втората приказна, една млада педикирка ја напушта порано работата за да учествува на аудиција за пејачи.

## Наводи

Категорија:Чехословачки филмови
Категорија:Црно-бели филмови
Категорија:Документарни филмови
Категорија:Музички филмови
Категорија:Филмови на чешки јазик
Категорија:Филмови од 1964 година
Категорија:Филмови на Милош Форман
Категорија:Филмови со Јиржи Сухи
Категорија:Филмови со Јиржи Слитр
Категорија:Филмови со Маркета Кротка
Арс (филм од 1960)

**„Арс“** (француски: *Ars*) — француски краткометражен документарен филм од 1959 година, во режија на Жак Деми (Jacques Demy) и Жан-Мари Вјани (Jean-Marie Vianney), кои се автори и на сценариото.

## Синопсис
Снимајќи ги зимските предели во селата во департманот Аин, во кои дејствувал канонизираниот свештеник познат како Кире д'Арс (Curé d'Ars), режисерите настојуваат подобро да ги сфатат духовноста и мистицизмот на свештеникот...

## Наводи

Категорија:Француски филмови
Категорија:Документарни филмови
Категорија:Филмови на француски јазик
Категорија:Филмови од 1959 година
Категорија:Филмови за свештеници
Категорија:Филмови чие дејствие се одвива во Франција
Категорија:Филмови на Жак Деми
Категорија:Филмови на Жан-Мари Вјани
Категорија:Црно-бели филмови
Зидброкмерланд

**Зидброкмерланд** () — општина во округот Аурих, во сојузната покраина Долна Саксонија, Германија. Се наоѓа околу 7 километри западно од окружниот град Аурих. Нејзиното седиште е во селото Викторбур.

Општината била основана на 1 јули 1972 година во рамки на административната реформа на Долна Саксонија со спојување на десет поранешни општини, кои денес се места во Зидброкмерланд. Таа денес е трета најголема општина по број на жители во округот, зад градовите Аурих и Норден.

## Географија
### Местоположба

Зидброкмерланд се наоѓа во северозападниот дел на Германија во областа Источна Фризија, во средишниот дел на округот Аурих и триаголникот на градовите Аурих, Емден и Норден. Со градовите Аурих и Емден, општината се граничи непосредно.

Општината има површина од 96,8 квадратни километри, со што е на 15. место по површина од сите источнофризиски општини. Во рамки на округот Аурих, Зидброкмерланд е шеста најголема опшштина по Аурих, Крумхерн, Гросефен, Илов и Норден.

Административното седиште на општината е во Вест-Викторбур, кој се наоѓа околу девет километри западно од Аурих и околу 18 километри североисточно од Емден. Големи градови во близина се Олденбург, Бремен и Гронинген.

### Соседни општини

Општината се наоѓа средишно во округот Аурих и се граничи на југозапад со општината Хинте, на запад и северозапад со општините Вирдум, Упгант-Шот и Рехтсупвег (сите три припаѓаат на општинската заедница Брокмерланд), на север со општината Гросхајде, на исток со градот Аурих и на исток и на југ со општината Илов. Сите општини припаѓаат на округот Аурих. На југ, општината во мал дел се граничи со безокружниот град Емден.

### Општински единици

Зидброкмерланд се состои од десет поранешни општини и кои до административната реформа во 1972 година биле самостојни општини.

Три најголеми места се Мордорф (6.436 жители), Викторбур (3.966 жители) и Минкебе (1.753 жители). Викторбур е административното седиште на општината.

Општината е составена од следниве места.
* Бедекаспел (составено од Бедекаспел (село), Бедескапелер Марш и Вохенендзидлунг), 399 жители
* Форлиц-Блаукирхен (составено од Блаукирхен, Морхузен и Форлиц), 208 жители
* Мордорф, 6.436 жители
* Морхузен, 1.330 жители
* Минкебе, 1.753 жители
* Олдеборг (составено од Енгерхафе, Фенхузен, Олдеборг (село), Упенде и источниот дел на Упенде-Викторбур), 1.670 жотели
* Тене (составено од Хинтер-Тене, Тене (село) и Екелс (поделено на Алт-Екелс и Ној-Екелс)), 1.386 жители
* Утвердум (составено од Абелиц, Георгсхајл, Утвердум (село) и Викторбурер Марш), 1.331 жител
* Викторбур (составено од Ост-Викторбур, Зид-Викторбур, Вест-Викторбур и западниот дел на Упенде-Викторбур), 3.966 жители
* Вигболдсбур (составено од Ној-Вигболдсбур и Вигболдсбург (село)), 546 жители

Бројките за жители се од 1 јули 2008 година.

## Галерија


Податотека:Rathaus80.jpg|Општинското собрание
Податотека:Agnes-msu-2021-0717-4452.jpg|Ветерница Агнес
Податотека:Waldorfschule Moordorf82.jpg|Поранешно училиште


## Наводи

## Надворешни врски

Категорија:Аурих (округ)
Категорија:Населени места во Источна Фризија
Неравенство

**Неравенство** — математички израз со кој се споредуваат два броја или на два математички израза кои имаат различни (нееднакви) вредности.

## Прикажување на неравенството на бројната оска
Доколку реалните броеви се прикажат на бројната оска, тогаш ако бројот *a* лежи лево од бројот *b* велиме дека бројот *a* е помал од *b*, а тоа се изразува со симболот: *a*  *a*. Притоа, ако бројот *a* е помал од бројот *b*, тогаш истовремено следи дека бројот *b* е поголем од бројот *a*.

## Неравенства со апсолутни вредности
Постојат два основни вида неравенства кои вклучуваат апсолутни вредности:
* |*x* - *a*| ≤ *d* ако и само ако *a* - *d* ≤ *x* ≤ *a* + *d*
* |*x* - *a*| ≥ *d* ако и само ако *x* ≤ *a* - *d* или *a* + *d* ≤ *x*

при што: *a* и *d* се реални броеви, каде *d* > 0.

## Својства на неравенствата
Основните својства на неравенствата се:
# транзитивно својство: ако *a*  0, тогаш *a* *c*  *b* *c*.
# собирање со константа: ако *a* < *b*, тогаш *a* + *c* < *b* + *c*.
# одземање на константа: ако *a* < *b*, тогаш *a* - *c* < *b* - *c*.

## Решавање на неравенства
Во неравенството од општ облик *a* *x* - *c* < *d*, велиме дека *x* = *b* е решение на неравенството, ако неравенството е точно кога вредноста на *a* ќе се замени за *x*. Притоа, множеството на сите вредности на *x* кои го задоволуваат неравнеството се нарекува множество од решенија на неравенството.

## Поврзано
* Равенство

## Наводи

## Надворешни врски
* Неравенства за основно образование со многу материјали, портал „Математички талент“ 
* Неравенства за средно образование со многу материјали, портал „Математички талент“ 


Категорија:Елементарна математика
Категорија:Алгебра
Уметнички галерии во Софија

**Уметничките галерии во Софија** се многубројни.

Ликовната уметност, исто така наречена визуелна уметност, е претставена на јавноста во национални, општински или приватни галерии, како и на галерии базирани на Интернет. Се презентираат постојани, привремени, посетувачки или мешани изложби на современа, модерна и ренесансна уметност.
мини|327x327пкс| Национална уметничка галерија во Софија, Бугарија

## Национални галерии

* Национална уметничка галерија (дел од Националната галерија);
* Square 500 (дел од Националната галерија);
* Национална галерија за странска уметност (дел од Националната галерија);
* Софија Арсенал - Музеј за современа уметност (дел од Националната галерија);
* Крипта на катедралата Св. Александар Невски (дел од Националната галерија);
* Национален музеј за бугарска ликовна уметност;
* Национално средно училиште за применета уметност "Св. Лука";
* Музеј на социјалистичката уметност (дел од Националната галерија)

## Државни галерии
мини|327x327пкс| Странска уметничка галерија во Софија, Бугарија

* Sredets Gallery - Министерство за култура ;
* Бугарска галерија при Софиската филхармонија ;
* Деби галерија  при Националното училиште за ликовни уметности "Илија Петров" (Средно уметничко училиште);
* Архивска изложбена сала, Државна агенција за архиви;
* мини|327x327пкс| Нов бугарски универзитет - UniArt Gallery Галерија "Mission", Државен културен институт при Министерството за надворешни работи

## Галерии на универзитети

* Галерија “Академија”  при Националната академија за уметности;
* “Арт Бокс Академија” при Националната академија за уметности;
* “Дондуков 56” на Националната академија за уметности;
* “Факултет за ofПрименета уметност - Цариградско шосе 73” на Националната академија за ликовни уметности;
* “УниАрт Галерија" - Нов бугарски универзитет;
* Софиски универзитет „Свети Климент Охридски“ - галерија Алма

## Општински галерии

* Градска уметничка галерија Софија;
* Работилница - Галерија "Дечко Узунов";
* Галерија Васка Емануилова;
* Галеријата при Професионалното средно училиште за ликовни уметности “Проф. Николај Рајнов”

## Други јавни галерии

* Ул. Шипка бр. 6 Галерија, Сојуз на бугарски уметници;
* Галерија "Рајко Алексиев", Сојуз на бугарски уметници;
* Галерија - книжарница "Софија Прес", Сојуз на бугарски уметници;
* Галерија при Сојузот на архитекти во Бугарија;
* Галерија при Сојузот на бугарски композитори;
* Црвената Куќа - Центар за култура и дебати;
* Галерија Галери - галерија на насочувачи фокусирана на дигиталната уметност;

## Галерии на странски културни институти

* Институт Сервантес
* Полски културен институт 
* Руски Културен и информатички центар
* Финска амбасада 
* Француски институт 

## Надворешни врски

* Национална уметничка галерија, Национална галерија за странска уметност, Sofia Arsenal и Square 500
* Галерија на Академијата при Националната академија на уметностите (Academy Gallery at the National Academy of Arts)
* Градска уметничка галерија Софија  (Sofia City Art Gallery)
* Галерија "Shipka 6“  (Gallery "Shipka 6")
* Галерија "Rayko Alexiev“  
* Галерија галерија (Gallery Gallery)

Категорија:Музеи за уметност и галерии во Софија
Општина Равне на Корушка

**Општина Равне на Корушка** () — општина во Корушкиот регион, северна Словенија.  Во 2020 г. населението броело 11.348 жители. Седиште е градот Равне на Корушка. На север општината се граничи со Австрија, поточно со округот Фелкермаркт (Великовец).

## Населени места
Општината ги опфаќа следниве населени места:

* Брдиње
* Добрије
* Зелен Брег
* Корошки Селовец
* Котље
* Навршки Врх
* Подгора
* Подкрај
* Прешки Врх
* Равне на Корушка
* Селе
* Стражишче
* Стројна
* Толсти Врх Равне на Корушка
* Уршља Гора

## Наводи

## Надворешни врски

* Портал на Општина Равне на Корушка
* Општина Равне на Корушка на Геопедија 


Равне на Корушка
Равне на Корушка
Категорија:Држави и територии настанати во 1994 година
Општина Преваље

**Општина Преваље** () — општина во Корушкиот регион, северна Словенија. Во 2020 г. населението броело 6.799 жители. Седиште е градот Преваље. На север општината се граничи со Австрија, поточно со округот Фелкермаркт (Великовец).

## Населени места
Општината ги опфаќа следниве населени места:

* Белшак
* Брезница
* Долга Брда
* Заград
* Јамница
* Кот кај Преваље
* Леше
* Локовица
* Пољана
* Преваље
* Стражишче
* Сухи Врх
* Шентанел

## Наводи

## Надворешни врски

* Портал на Општина Преваље 
* Општина Преваље на Геопедија 


Преваље
Преваље
Категорија:Држави и територии настанати во 1999 година
Општина Чрна на Корушка

**Општина Чрна на Корушка** () — општина во Корушкиот регион, северна Словенија. Во 2020 г. населението броело 3.285 жители. Седиште е паланката Чрна на Корушка. На исток општината се граничи со Австрија, поточно со округот Фелкермаркт (Великовец).

## Географија
The municipal area stretches along the upper Межа Valley at the confluence of the Meža River with its tributary Јаворски Поток. Околниот венец Караванки и Камничко-савињските Алпи го опфаќаат масивот Пеца на австриската граница на северозапад, со врвот Кордежева Глава кој достигнува 2.126&nbsp;м. Општината ужива популарност меѓу планинарите поради својата живописна околина.

## Населени места
Општината ги опфаќа следниве населени места:

* Бистра
* Жерјав
* Јаворје
* Јазбина
* Копривна
* Лудрански Врх
* Подпеца
* Топла
* **[[Чрна на Корушка]]**

## Наводи

## Надворешни врски

* Портал на Општина Чрна на Корушка  
* Општина Чрна на Корушка на Геопедија 


Чрна на Корушка
Чрна на Корушка
Општина Солчава

**Општина Солчава** () — општина во областа Горењска, северна Словенија. Денес е дел од Савињскиот регион. Во 2020 г. населението броело 513  жители. Седиште е селото Солчава. На север општината се граничи со Австрија, поточно со округот Фелкермаркт (Великовец).

## Населени места
Општината ги опфаќа следниве населени места:
* Логарска Долина
* Подолшева
* Робанов Кот
* Солчава

## Наводи

## Надворешни врски

* Портал на Општина Солчава 
* Општина Солчава на Геопедија 


Солчава
Солчава
Категорија:Држави и територии настанати во 1998 година
Општина Језерско

мини|300п|Вештачкото Планшарско Езеро.
мини|300п|Широк поглед на Згорње Језерско.

**Општина Језерско** () — општина во северна Словенија. Сместено е во историската област Корушка, но административно се води Горењскиот регион. Седиште е селото Згорње Језерско. Во 1995 г. Језерско влегло во состав на Општина Преддвор, а во 1998 г. станало самостојна општина.

Језерско е сместено во зафрлена долина на реката Кокра на Камничко-савињските Алпи, јужно од превојот Језерски Врх на границата со австриската сојузна покраина Корушка, поточно со округот Фелкермаркт (Великовец).

## Населени места
Покрај општинското седиште Згорње Језерско, општината ги опфаќа и следните населени места:

* Сподње Језерско

## Историја
Подрачјето го носи своето име според ледничкото езеро близу селото Згорње Језерско кое почнало да се губи по земјотресот од 1348 г. Сепак, во 1689 г. Јанез Вајкард Валвазор го опишува како сè уште големо езеро. Според тоа, на местото му е дадено германското име Зеланд (*Seeland*) (првпат посведочено како *Seelant* во 1496 г.), а словенечкиот истоветник „Језерско“ влегол во употреба кон крајот на XIX век. Сепак, поимот во словенечкиот е доста постар, што се гледа од документ од 1391 г. во кој се спомнува црква „Св. Озвалд кај Езерото“ (*Sv. Ožbolt pri Jezeru*).

Сè до 1919 г. зафрленото село било во состав на Војводството Корушка како административен дел од Ајзенкапел (Железна Капла) на север; сепак, мештаните не се сметале за „вистински“ корушци. Затоа, тоа било единственото населено место кое Корушкото собрание му го отстапило на Кралството СХС, пред да биде споено заедно со долината на Межа и Дравоград согласно Договорот од Сен Жермен од 1919 г.

## Стопанство
### Земјоделство
Мештаните претежно се занимаваат со туристичко угостителство, сточарство и шумарство. Сточарството се одвива во големи размери, како на поединечни фарми, така и од големи претпријатија. Одовде потекнува автохтоната језерско-солчавска овца. Секоја година во средината на август се одржува овчарскиот празник наречен „Овчи бал“.

### Туризам
Језерско има долга туристичка традиција. Тука се наоѓа хотелот „Планика“ како и пансиони на поединечни фарми. Селото нуди исклучителен поглед на околните планини, и одовде поажѓаат планинарските патеки до Гринтовец, Кочна и Велики Врх. Добро познати се планинарските домови „Крањска коча на Лединах“ и „Чешка коча на Сподњих Равнех“. Планшарското Езеро во Згорње Језерско е вештачко, изградено по Втората светска војна. Зимно време постои можност за скијање.

## Наводи

## Надворешни врски

* Портал на Општина Језерско  


Језерско
Језерско
Категорија:Држави и територии настанати во 1998 година
Општина Јесенице

**Општина Јесенице** () — општина во северозападна Словенија. Седиште на општината е населбата Јесенице. Областа е дел од историскиот регион Горењска. Денес е дел од Горењскиот статистички регион. Во 2020 г. населението броело 21.340 жители.

## Населени места
Покрај општинското седиште Јесенице, општината ги опфаќа и следните населени места:

* Блејска Добрава
* Јаворнишки Ровт
* Корошка Бела
* Кочна
* Липце
* Плавшки Ровт
* Планина под Голица
* Подкочна
* Потоки
* Приходи 
* Словенски Јаворник
* Хрушица

## Географија
Местото лежи во Горносавската Долина. Се граничи со венецот Караванки и Австрија на север и планината Межкала на југ. Од австриска страна е округот Клагенфурт-Околина (Целовец-Дежела).

## Наводи

## Надворешни врски

* Портал на Општина Јесенице
* Општина Јесенице на Геопедија 


Јесенице
Јесенице
Категорија:Држави и територии настанати во 1994 година
Фелкермаркт (округ)

**Фелкермаркт** () или **Великовец** () — округ во сојузната покраина Корушка, јужна Австрија. Податоците за населението се од 1 јануари 2021 г.

## Општини
Округот е поделен на 13 општини, од кои 8 се обични, 2 се градски, а 3 се трговишни.

мини|центар|600п|Карта на општините во округот Фелкермаркт (општината Фелкермаркт е обележана со црвено).

## Наводи

## Надворешни врски

* Страница за округот Фелкермаркт  


Категорија:Окрузи во Корушка
Дожд или светлост (филм)

**„Дожд или светлост“** (англиски: *Rain or Shine*) — американски филм од 1930 година, во режија на Френк Капра. Главните улоги ги толкуваат: Џоан Пирс, Џо Кук, Вилијам Колиер Јуниор и Луиз Фазенда.

## Синопсис
По смртта на татко ѝ, Мери Рејни (ја игра Пирс) го презема раководењето со циркусот (кој дава две претстави дневно, без оглед на сè), но се соочува со финансиски проблеми. За време на вечерата на Мери со семејството на нејзиниот сакан, Бад Конвеј (го игра Колиер), циркузантите измислуваат смешни гегови. Со текот на времето, онака како што се влошува состојбата, циркузантите започнуваат штрајк, а Мери се обидува да го спаси циркусот од оние кои се бунат...

## Наводи

Категорија:Американски филмови
Категорија:Црно-бели филмови
Категорија:Филмови на англиски јазик
Категорија:Филмови од 1930 година
Категорија:Филмови на Френк Капра
Категорија:Филмови со Џоан Пирс
Категорија:Филмови со Џо Кук
Категорија:Филмови со Луиз Фазенда
Категорија:Филмови на Columbia Pictures
Општина Тржич

**Општина Тржич** () — општина во областа Горењска, северна Словенија. Во 2020 г. населението броело 14.961 жител. Седиште е градот Тржич. На север општината се граничи со Австрија, поточно со округот Клагенфурт-Околина (Целовец-Дежела).
 
## Населени места
Општината ги опфаќа следниве населени места:

* Бистрица кај Тржич
* Брдо
* Брег на Бистрица
* Брезје кај Тржич
* Вадиче
* Височе
* Гозд
* Граховше
* Долина
* Жигања Вас
* Звирче
* Згорње Ветрно
* Јелендол
* Ковор
* Криже
* Леше
* Лока
* Лом под Сторжич
* Новаке
* Паловиче
* Подљубељ
* Попово
* Потарје
* Пристава
* Ретње
* Рочевница
* Себење
* Сенично
* Слап
* Сподње Ветрно
* Тржич
* Худи Грабен
* Худо
* Хушица
* Чадовље кај Тржич

## Наводи

## Надворешни врски

* Портал на Општина Тржич  
* Општина Тржич на Геопедија 


Тржич
Тржич
Категорија:Држави и територии настанати во 1994 година
Општина Жировница

**Општина Жировница** () — општина во западна Словенија. Седиште на општината е селото Брезница. Областа е дел од историскиот регион Горењска. Денес е дел од Горењскиот статистички регион. Во 2020 г. населението броело 4.394 жители.

## Населени места
Покрај општинското седиште Брезница, општината ги опфаќа и следните населени места:

* Брег
* Врба
* Дословче
* Жировница
* Забрезница
* Мосте
* Родине
* Село кај Жировница
* Смокуч

## Географија
Подрачјето се наоѓа на јужните падини на венецот Караванки, долж границата со Австрија. Општината се граничи со општините Општина Јесенице на запад, Општина Блед и Општина Радовљица на југ и Општина Тржич на исток. Преку планините на север се граничи со австрискиот округ Клагенфурт-Околина (Целовец-Дежела).

## Историја
Во долината на реката Завршница зад гребенот Ребер кој се идига над селата во 1914 г е изградена првата хидроелектрана во Словенија. Во 1952 г. кај Мосте е отворена втората хидроелектрана со 60-метарска брана во клисурата Кавчке. Таа била првата електрана на реката Сава.

## Наводи

## Надворешни врски

* Портал на Општина Жировница 
* Општина Жировница на Геопедија 


Жировница
Жировница
Категорија:Држави и територии настанати во 1998 година
Чудотворка (филм од 1931)

**„Чудотворка“** (англиски: *The Miracle Woman*) — американски филм од 1931 година, во режија на Френк Капра. Главните улоги ги толкуваат: Барбара Стенвик, Дејвид Менерс, Сем Харди и Берил Мерсер.

## Синопсис
Флоренс Фалон (ја игра Стенвик) е бесна откако црковните старешини во едно мало место го отпуштаат нејзиниот татко кој совесно си ја вршел должноста на проповедник во црквата, а сето тоа за да му обезбедат служба на новиот млад свештеник. Набргу по отказот, нејзиниот татко умира, а таа одржува гневен говор пред црковните старешини, нарекувајќи ги лицемери. Нејзиниот говор го импресионира менаџерот Боб Хорнсби, кој ја убедува да стане лажна проповедничка и на тој начин ќе заработат многу пари, искористувајќи ги наивните верници. Така, Боб ја промовира како сестра Фалон и заедно патуваат низ САД, а тој раководи со нејзината кариера и со т.н. „Храм на среќата“ — зграда во која Фалон ги одржува проповедите. Флоренс наскоро добива бројни следбеници низ целата земја, но почнува да ја гризе совеста кога ќе го запознае слепиот воен ветеран Џон Карсон во кого набргу се вљубува. Меѓутоа, нејзниот љубоморен менаџер почнува да ја уценува и нејзината кариера е уништена, а „Храмот на среќата“ е уништен во пожар. На крајот од филмот, Фалон работи како вистинска мисионерка, која собира доброволни прилози.

## Наводи

Категорија:Американски филмови
Категорија:Црно-бели филмови
Категорија:Филмови на англиски јазик
Категорија:Филмови од 1931 година
Категорија:Филмови на Френк Капра
Категорија:Филмови со Барбара Стенвик
Категорија:Филмови со Берил Мерсер
Категорија:Филмови со Сем Харди
Категорија:Филмови со Дејвид Менерс
Категорија:Филмови на Columbia Pictures
Апсолутна вредност

**Апсолутна вредност** или **модул** — ненегативна вредност на некој реален број. Во општ случај, апсолутната вредност на бројот *a* се означува со симболот |*a*|.

## Дефиниција и својства на апсолутната вредност
Апсолутната вредност на реалниот број *a* е еднаква на:
* *a* ако *a* ≥ 0
* -*a* ако *a* ≤ 0.

Според оваа дефиниција, апсолутната вредност на некој реален број никогаш не може да биде негативна. На пример, ако го земеме негативниот број -3, тогаш, бидејќи тој е помал од нула, неговата апсолутна вредност, |-3| = -(-3) = 3. Од друга страна, апсолутната вредност од позитивен реален број е самиот тој број, така што таа е позитивна. На пример, |5| = 5. Апсолутните броеви ги имаат следниве својства:
# множење: |*a* *b*| = |*a*| |*b*|
# делење: |*a*/*b*| = |*a*| / |*b*|, *b* ≠ 0.
# степенување: |*a**n*| = |*a*|*n*
# квадратен корен:  \sqrt{a^2}= |*a*|

## Неравенства со апсолутни вредности
Постојат два основни вида неравенства кои вклучуваат апсолутни вредности:
* |*x* - *a*| ≤ *d* ако и само ако *a* - *d* ≤ *x* ≤ *a* + *d*
* |*x* - *a*| ≥ *d* ако и само ако *x* ≤ *a* - *d* или *a* + *d* ≤ *x*

при што: *a* и *d* се реални броеви, каде *d* > 0.

## Наводи

Категорија:Елементарна математика
Категорија:Алгебра
Категорија:Реални броеви
Илјада деветстотини осумдесет и четврта (филм од 1984)

**„Илјада деветстотини осумдесет и четврта“** (*1984*) — американски филм од 1984 година, во режија на Мајкл Радфорд (Michael Radford), кој е автор и на сценариото, засновано врз истоимениот роман на Џорџ Орвел. Главните улоги ги играат: Џон Харт (John Hurt), Ричард Бартон (Richard Burton), Сузана Хамилтон (Suzanna Hamilton) и Сирил Кјузак (Cyril Cusack). Филмот бил номиниран за наградата БАФТА во категоријата за најдобра сценографија, а освоил и две награди Evening Standard British Film Awards (за најдобар филм и најдобар глумец). Инаку, ова е последниот филм во кој глумел Ричард Бартон.

## Синопсис
Винстон Смит (го игра Харт) е државен службеник од Лондон, кој се наоѓа под власта на тоталитарната држава Океанија. Тој се труди да го сочува здравиот разум во услови кога режимот настојува да ги потисне индивидуализмот и личниот живот...

## Наводи

Категорија:Американски филмови
Категорија:Филмови на англиски јазик
Категорија:Филмови од 1984 година
Категорија:Дистописки филмови
Категорија:Филмови чие дејствие се одвива во Лондон
Категорија:Филмови на Мајкл Радфорд
Категорија:Филмови со Ричард Бартон
Категорија:Филмови со Џон Харт
Категорија:Филмови со Сузана Хамилтон
Категорија:Филмови со Сирил Кјузак
Кралство Хановер

**Кралство Хановер** (германски: *Königreich Hannover*) — кралство основано во октомври 1814 година од страна на Виенскиот конгрес, со враќање на териториите во Хановер на Џорџ III по Наполеоновите војни. Кралството го наследило поранешното Изборно Кнежевство Хановер (формално познато како Изборно Кнежевство Брауншвајг-Линебург) и се приклучило на 38 други суверени држави во Германскиот Сојуз во јуни 1815 година. Кралството било управувано од династијата Хановер, кадетска гранка на династијата Велф, во личен сојуз со Обединетото Кралство на Велика Британија и Ирска од 1714 година. Бидејќи неговиот монарх престојувал во Лондон, намесник, обично помлад член на британското кралско семејство, управувал со администрацијата на Кралството Хановер.

Личниот сојуз со Обединетото Кралство завршил во 1837 година по сукцесија на кралицата Викторија, бидејќи Салискиот закон ги спречувало жените да го наследат престолот на Хановер, сè додека има жив машки наследник во семејството. Така, нејзиниот вујко станал владетел на Хановер, кој ја поддржувал губитничката страна во Австро-пруската војна и кралството било освоено од Прусија во 1866 година. Потоа станало пруска провинција. Заедно со остатокот од Прусија, Хановер станал дел од Германската Империја по обединувањето на Германија во јануари 1871. Кратко заживеал како држава Хановер во 1946 година, но подоцна била споена со неколку помали држави за да се формира сегашната држава Долна Саксонија во Западна Германија.

## Поврзано

* Хановер (покраина)
* Долна Саксонија
* Историја на Германија

Категорија:Кралство Хановер
Категорија:Поранешни кралства
Категорија:Поранешни кралства во Европа
Категорија:Поранешни држави во Европа
Категорија:Држави на Германскиот Сојуз
Категорија:Држави и територии настанати во 1814 година
Категорија:Држави и територии распаднати во 1866 година
Интервал (математика)

Во математиката, **интервал**от претставува множество на реални броеви кое ги вклучува сите реални броеви кои на бројната оска лежат меѓу два броја. Интервалот се означува со мали загради, т.е. (); со средни загради, т.е. []; или со нивна комбинација, т.е. (] или [).

## Видови интервали
Постојат неколку видови интервали: 
* *отворен интервал*, кој го вклучува множеството реални броеви кои се наоѓаат меѓу двата броја на краевите од интервалот, но не ги вклучува тие два броја; на пример, ако *a* и *b* се два реални броја, тогаш отворениот интервал (*a*, *b*) ги вклучува сите реални броеви кои се поголеми од *a* и помали од *b*, т.е. *a* 


На пример, средната точка на интервалот [3, 21] е еднаква на  = 12; средната точка на интервалот [-5, 7] е еднаква на  = 1.

## Наводи

Категорија:Елементарна математика
Категорија:Алгебра
Категорија:Реални броеви
Категорија:Теорија на редовите
Пожар во модуларна болница во Тетово (2021)

Вечерта на 8 септември 2021 година избувнал пожар во модуларната болница за COVID-19 пациенти во Тетово. Во пожарот загинале 14 лица, од кои 12 биле пациенти, а двајца роднини на пациентите.

На 10 септември, два дена по пожарот, оставка дадоа министерот за здравство Венко Филипче, заменик-министерот Илир Хасани, директорот на тетовската болница Флорин Бесими и економскиот директор на болницата Артан Етеми.

## Наводи

Категорија:Пожари во Македонија
Категорија:Пандемија на КОВИД-19 во Македонија
Категорија:Историја на Тетово
Општина Менгеш

**Општина Менгеш** () — општина во источниот дел на историската област Горењска, средна Словенија. Во 2020 г. населението броело 8.279 жители. Сместена е на околу 15&nbsp;км од Љубљана. Седиште е градот Менгеш.

## Населени места
Општината ги опфаќа следниве населени места:
* Добено
* Лока кај Менгеш
* Менгеш
* Тополе

## Наводи

## Надворешни врски

* Портал на Општина Менгеш 
* Општина Менгеш на Геопедија 


Менгеш
Менгеш
Категорија:Држави и територии настанати во 1995 година
Карадере (Драмско)

**Карадере** или **Кара Дере** (, *Елатијас*; до 1927 г. *Καρά Ντερέ*, *Кара Дере*) — напуштено село во Драмско, Егејска Македонија, на територијата на денешната општина Драма во областа Источна Македонија и Тракија, Грција.

## Географија
Карадере се наоѓа на југозападните падини на Родопите, на истоимената река Карадере. влегува во историско-географската област Рупча (Рупчос), а управно се граничи со општината Бук. Соседни села се Каинчен, Дереќој, Пулово, Черњагово (Чернак) и Горно и Долно Алиќој, кои исто така се запустени. Селото било сместено на планината Карадере во која се одвива. Местото на кое се наоѓало селото денес се нарекува *Кутра* и претставуа центар за шумарска дејност. Оддалечено е на 72&nbsp;км од градот Драма и 22&nbsp;км до Љубан.

## Историја
### Во Отоманското Царство
Според Стојо Шишков, кон крајот на XIX век селото Карадере било село во Рупчанската каза и населението се состоело од Македонци-муслимани (помаци).

### Во Грција
Во Првата балканска војна во 1912 г. селото е окупирано од бугарска војска. По Втората балканска војна во 1913 г. истото е припоено кон Грција. Според грчката статистика, во 1913 г. во Карадере (*Καρά Ντερέ*) живееле 274 лица.

Во 1922 г. селото имало 153 жители, но во 1923 г. е напуштено. Грчките власти вршеле репресии врз населението во регионот со убивање и прогонување. Жителите на Карадере се преселиле во Турција или во селата од пиринската страна на областа Чеч (тогаш во Бугарија). Во 1927 г. селото е преименувано во *Елатија* (*Ελατιά*). Во селото не се доведени грчки доселеници од Турција поради малиот број куќи, оддалеченоста и тешкиот терен. Во 1928 г. на ова место се попишани 32 мажи, поради тоа што тука бил сместен пограничен вод.

Сепак, денес местото е центар на шумарското подрачје Карадере кое се простира крај границата со Бугарија. Во селото има стопански објекти и колиби кои ги користат туристи. Летно време толку многу посетители што нема доволно легла, па затоа се поставува шаторски логор.

## Поврзано
* Карадере (планина)

## Наводи

## Надворешни врски
* Кара-дере (Елатија)  
* Шума Елатија („Елова Шума“, Кара дере)  
* Карадере (Мавро рема) 

Категорија:Драма (општина)
Категорија:Историски села во Егејска Македонија
Карадере (планина)

**Карадере** (, *Елатија* или *Καρά Ντερέ*, *Кара Дере*) — шумовито планинско подрачје во средишните и северните делови на Драмскиот (и делумно Кавалскиот) округ на Егејска Македонија кое се протега долж границата со Бугарија. Околу 90&nbsp;% од пределот е прекриен со шуми, и тука се наоѓа истоименото село Карадере (Елатија) кое денес шумарски центар и туристичко место, а до 1920-тите било населено со Македонци-муслимани пред да бидат протерани. Во околината исто така има многу напуштени села со иста судбина.

Селото е на 72&nbsp;км од градот Драма. Шумата е во сопственост на Шумарската служба на Грција, а селото е управен и оперативен центар на шумското подрачје.

## Растителен и животински свет
На карадере се наоѓа едиствената шума со смрча во Грција. Пределите се слични на оние во Средна и Северна Европа. Меѓу растителниот свет застапени се:

На планината се застапени над 700 видови растенија. Многу од нив се ендемски за Балканот и ретки во Грција. Виреат најразновидни печурки, и од јадливите најзастапени се вргањот и јајчарката.

Меѓу животните се среќаваат кафеавата мечка, дивата свиња, еленот, срната, дивиот зајак, волкот, дивата мачка, гулабот гривнаш, орелот, јастребот и клукајдрвецот.

## Поврзано
* Карадере (Драмско)
* Источна Македонија и Тракија

## Наводи

## Надворешни врски
* Шумата Карадере (Елатија)  

Категорија:Планини во Егејска Македонија
Категорија:Драма (општина)
Остани со мене (филм од 1986)

**„Кралот и четири кралици“** (англиски: *Stand by me*) - американски филм од 1986 година, во режија на Роб Рејнер (Rob Reiner) по сценариото на Рејнолд Гидеон (Raynold Gideon) и Брус А. Еванс (Bruce A. Evans), засновано врз новелата на Стивен Кинг (Stephen King). Главните улоги ги толкуваат: Вил Витон (Wil Wheaton), Ривер Феникс (River Phoenix), Кори Фелдман (Corey Feldman), Џери О'Конел (Jerry O´Connell), Кифер Сатерленд (Kiefer Sutherland), Кејси Симашко (Casey Siemaszko), Џон Кјузак (John Cusack), Бредли Грег (Bradley Gregg), Маршал Бел (Marshall Bell), Френсис Ли Мекејн (Frances Lee McCain) и Ричард Драјфус (Richard Dreyfuss). Автор на музиката е Џек Ниче (Jack Nitzsche), а фотографијата е дело на Томас Дел Рут (Thomas Del Ruth). Филмот бил номиниран за „Оскар“ во категоријата за најдобро адаптирано сценарио, како и за „Златен глобус“ за најдобар филм и за најдобра режија. Тој се смета за најдобро остварување во кариерата на Рејнер. 

## Синопсис
Откако во весникот ќе ја прочита веста дека Крис Чејмберс е убиен во еден ресторан, писателот Горди Лаханс (го игра Драјфус) се присетува на своето детство и настанот кој целосно му го променил животот. израснат во малото место Калс Рок, 12-годишниот Горди (го игра Витон) станал неразделен другар со тројца врсници. Заедно со Крис Чејмберс (го игра Феникс), момче кое со својот груб однос се обидува да ја прикрие болката поради физичкото малтретирање од родителите, во друштвото се и несигурното момче Верн Тесио (го игра О'Конел), како и привидно веселиот Теди Душамп (го игра Фелдман), кој всушност е проблематично момче, опседнато со смртта. Еден жежок летен ден, откако Верн од својот постар брат Били (го игра Симашко) дознава дека на околу 30 километри од градот лежи телото на момче кое го изгазил воз. Тогаш, Горди и другарите тргнуваат пешки по железничката пруга за да го видат мртвото момче.

## Наводи

Категорија:Американски филмови
Категорија:Филмови на англиски јазик
Категорија:Филмови од 1986 година
Категорија:Филмови на Роб Рејнер
Категорија:Филмови со Вил Витон
Категорија:Филмови со Ривер Феникс
Категорија:Филмови со Кори Фелдман
Категорија:Филмови со Џери О'Конел
Категорија:Филмови со Кифер Сатерленд
Категорија:Филмови со Кејси Симашко
Категорија:Филмови со Џон Кјузак
Категорија:Филмови со Маршал Бел
Категорија:Филмови со Френсис Ли Мекејн
Категорија:Филмови со Ричард Драјфус
Категорија:Филмови со Бредли Грег
Категорија:Филмови чие дејствие се одвива во САД
Категорија:Филмови засновани на романи
Драма во Ливонија

***Драма во Ливонија*** () ― трагичен загадочен роман напишан од Жил Верн во 1893 година, ревидиран во 1903 година и првпат објавен во 1904 година.

## Преглед на заплетот
Во гувернатот Ливонија, еден од вработените во банка, кој носи пари, е убиен. Главниот осомничен е професорот Димитри Николеф. Тој бил единствениот присутен, покрај гостилничарот Герман Кроф. Владимир Јаноф, адвокат и свршеник на Илка Николеф (ќерка на професорот), избегал од Сибир за да ја докаже невиноста на неговиот иден свекор.

## Наводи

Категорија:Ливонија
Категорија:Дела од Жил Верн
Браќата Кип

***Браќата Кип*** () — авантуристички роман напишан од Жил Верн во 1902 година. Романот е дел од неговата целина „*Необични патувања*“. Карл и Питер Кип се спасени откако биле заробени на остров во Јужното Море. Тие помагаат да се смири еден бунт на бриг, но потоа се обвинети за убиство на капетанот.

## Надворешни врски
* Браќата Кип  достапен во збирката на Жил Верн  (на француски)

Категорија:Дела од Жил Верн
Категорија:Книги од 1902 година
Доживувањата на капетанот Хатерас

***Доживувањата на капетанот Хатерас*** () — авантуристички роман од Жил Верн во два дела: *Англичаните на Северниот Пол* () и *Пустината од мразот* ()..

Романот бил објавен за прв пат во 1864. Дефинитивната верзија од 1866 година била вклучена во серијата "Voyages extraordinaires" '("Вонредни патувања"). Иако била прва книга од серијата, таа беше означена како број два. Три книги на Верн од 1863-65 година (* [[Пет недели во балон]] *, * [[Патување во центарот на Земјата]] * и * [[Од Земјата до Месечината]] *) беа додадени во серијата ретроактивно. Капетанот Хатерас покажува многу сличности со англискиот поморски истражувач сер Џон Френклин.

## Стил
„Авантурата на капетанот Хатерас“ е возбудлив и разновиден авантуристички роман. Вклучените ликови се исклучиво мажи; жените не се појавуваат. Романот не содржи никакви утописки елементи. Читателот е упатен во текот на настаните за историјата на истражувањето на регионот на Северниот Пол до 1860 година. Оваа улога ја презема доктор Клавони, кој како доктор не само што е добро упатен во областа на медицината, туку и проучува многу области од природните науки од своето време.

## Наводи

## Надворешни врски
* Hetzel (French) edition: Part I scanned copy from Bibliothèque nationale de France.
* Osgood translation, scanned copy at archive.org; with original illustrations.
* Routledge translation: , text file at Project Gutenberg.
* Ward Lock translation: Part I, Part II, scanned copy at archive.org.
* Ward Lock translation: , text file at Project Gutenberg.

Категорија:Романи на Жил Верн
Категорија:Дела на Жил Верн
Категорија:Книги од 1864 година
Таинствениот остров

*** Таинствениот остров  *** () — роман од  Жил Верн, објавен во 1875 година. Книгата ја раскажува приказната за пет американски воени затвореници, кои за време на Граѓанската војна успеале да избегаат со балон што го однел ураганот до ненаселен остров, каде што почнале да се случуваат необични работи.

Верн долго време планирал да создаде приказна инспирирана од Робинзон Крусо, за група луѓе напуштени на осамен остров. Неговото прво искуство на ова поле бил „Чичко Робинсон“, отфрлен од неговиот издавач Пјер Етцел поради недостаток на фантастични елементи. Вториот обид на Верн повеќе го задоволува Етцел, а Таинствениот остров бил објавен'.

## Содржина
Пет американски воени затвореници успеале да избегаат од опколениот Ричмонд, Вирџинија, со помош на балон за време на Граѓанската војна.  Балон го однел  ураган на отворен Тихи Океан. Патниците едвај успеваат да стигнат до непознат остров во близина на поголем остров. За време на слетувањето, еден од патниците - инженерот Сајрус Смит, заедно со неговото куче Тод, паднале и исчезнале во водата. Нед, верниот црн слуга на Смит, не можел да се помири со загубата на својот господар. Заедно со дописникот Једеон Спилет, тие организирале неуспешна потрага, додека морнарот Пенкрофт и младиот Херберт наоѓаат храна и привремено засолниште на другиот остров....

## Наводи

## Надворешни врски
* ''The Mysterious Island''—Sidney Kravitz's unedited unabridged translation (2001). The extensive introduction and notes for this volume are at ''Mysterious Island Introduction''.
* ''The Mysterious Island''—Interactive 3D model on CryEngine 1 by Crytek
* North American Jules Verne Society
* Link to a map of Lincoln Island with English labels
* ''The Mysterious Island''—BBC Radio 4 drama adaptation

Категорија:Романи на Жил Верн
Категорија:Дела на Жил Верн
Категорија:Книги од 1875 година
Зелениот зрак

**„Зелениот зрак“** () роман на францускиот писател Жил Верн објавен во 1882 година и именуван по истоимениот оптички феномен. Се споменува и во 1986 година во истоимениот филм од Ерик Ромер.

## Содржина
Хероите се обидуваат да го набљудуваат зелениот зрак во Шкотска. По бројните неуспешни обиди предизвикани од облаци, јата птици или далечни  бродови што го кријат сонцето, феноменот на крајот е видлив, но хероите, наоѓајќи љубов во очите на едни со други, не обрнуваат внимание на хоризонтот.
## Научна основа
Зелени трепкања и зелените зраци се ретки оптички феномени што се појавуваат кратко по зајдисонце или пред изгрејсонце, кога зелена точка е видлива за краток временски период над сонцето, или зелениот зрак извира од точката на зајдисонце. Обично се забележува од мала височина каде што има непречен поглед на хоризонтот, како на пример на океанот. Идејата во романот дека може да се предвиди каде и кога да се набљудува зелениот зрак нема научна основа. Сепак, тие редовно се гледаат од пилотите на авионите, бидејќи тие честопати можат да го видат вистинскиот хоризонт во средината на летот, почесто кога летаат кон запад, бидејќи релативното движење на сонцето е малку побавно.

Наведено во филмот на Ерик Ромер од 1986 година, зелениот зрак се користи како централна слика која обезбедува значење и водич за проблематичниот главен лик на филмот, Делфин. Во книгата на Верн и во филмот се дискутира долго како „љубовна приказна од бајките“, чии протагонисти се трошат во потрага по реткиот метеоролошки феномен. Се верува дека им дава зголемена перцепција на оние што го гледаат, еден од ликовите понатаму објаснува дека „кога ќе го видите зелениот зрак, можете да ги прочитате вашите сопствени чувства и на другите“. Прифаќајќи ја оваа идеја, Делфин ја користи својата потрага по „зелениот зрак“ за да помогне да се надмине нејзиниот осакатен страв од интимност.

## Илустрации од книгата

File:Jules-verne-de-wonderstraal-1.png
File:Jules-verne-de-wonderstraal-2.png
File:Jules-verne-de-wonderstraal-3.png


## Библиографија
* Marguerite Allotte de la Fuÿe, *Jules Verne, sa vie, son œuvre*, Les Documentaires, Simon Kra, 6 Rue Blanche, Paris, 1928 (w języku francuskim)
* Jean Jules-Verne, *Jules Verne. A Biography*, Macdonald and Jane’s, London, 1976,  (w języku angielskim)
* Peter Costello, *Jules Verne. Inventor of Science Fiction*, Hodder and Stoughton, London Sydney Auckland Toronto 1978,  (w języku angielskim)
* Simone Vierne, *Jules Verne*, Éditions Balland, 1986,  (w języku francuskim)
* Brian Taves, Stephen Michaluk Jr., *The Jules Verne Encyclopedia*, Scarecrow Press Inc., Lanham, Md. & London, 1996, 
* Volker Dehs, *Jules Verne. Eine kritische Biographie*, Artemis & Winkler, Düsseldorf und Zürich 2005,  (w języku niemieckim)
* William Butcher, *Jules Verne. The Definitive Biography*, Thunder's Mouth Press, New York 2006,  (w języku angielskim)
## Наводи

## Надворешни врски
* Le Rayon vert, version audio  
* «Зелений промінь» в Лабораторії Фантастики
* «Зелений промінь» на Bookmate.com
* Le Rayon vert, version audio  

Категорија:Романи на Жил Верн
Категорија:Дела на Жил Верн
Категорија:Книги од 1886 година
Морска змија (роман)

***Морска змија*** или ***Приказни за Жан-Мари Кабидулен*** ( ) ― авантуристички роман на францускиот автор Жил Верн, објавен за прв пат во 1901 година.

## Надворешни врски

* ''Приказни за Жан-Мари Кабидулен''  достапен во збирката на Жил Верн  (на француски)

Категорија:Дела на Жил Верн
Категорија:Книги од 1901 година
Село во воздухот

***Село во воздухот*** (, букв. *Воздушно село*) ― роман од 1901 година на францускиот автор Жил Верн. Книгата, една од збирката „*Необични патувања*“ на Верн, е неговиот став за дарвинизмот и човечкиот развој.

## Наводи

* *Jules Verne Rediscovered: Didacticism and the Scientific Novel* од Артур Б. Еванс.
* *Human Prehistory in Fiction* од Чарлс Де Паоло.

## Надворешни врски

* Село во воздухот  достапен во збирката на Жил Верн  (на француски)

Категорија:Дела од Жил Верн
Категорија:Книги од 1901 година
Втора татковина

***Втора татковина*** () ― авантуристички роман напишан од Жил Верн во 1900 година.

Приказната е продолжение на книгата „*Швајцарското семејство Робинсон*“ од Јохан Вис од 1812 година, која започнува таму каде што тој роман застанува.

## Резиме на заплетот
лево|мини|Карта на „Нова Швајцарија“.

## Надворешни врски

* ''Втора татковина''  достапен во збирката на Жил Верн  (на француски)

Категорија:Статии со врски до проектот „Гутенберг“
Категорија:Дела од Жил Верн
Категорија:Книги од 1900 година
Моќниот Ориноко

***Моќниот Ориноко*** () ― роман на францускиот писател Жил Верн (1828-1905), првпат објавен во 1898 година како дел од „*Необични патувања*“. Раскажува приказна за патувањето на младата Жана по реката Ориноко во Венецуела со нејзиниот заштитник, наредникот Марсијал, со цел да го пронајде нејзиниот татко, полковникот де Кермор, кој исчезнал неколку години претходно.

## Галерија

Податотека:'The Mighty Orinoco' by George Roux 39.jpg|Илустрација од романот нацртан од Жорж Ру


Категорија:Дела од Жил Верн
Категорија:Книги од 1898 година